钦定古今图书集成/明伦汇编/官常典/第548卷 > 图书编 > 《总督陕西三边》
## 钦定古今图书集成/明伦汇编/官常典/第548卷 > 图书编 > 《总督陕西三边》

高皇帝初，中山武宁王达等下陕西，遂悉平甘肃、宁
夏诸镇，秦、庆、肃三公镇之，而侯、伯、都督耿秉文等理
兵政，间命宋颖诸国公一按阅操练而已。永乐始命
宁阳侯陈懋、西宁侯宋晟镇宁夏，宁远侯何福等镇
甘肃。而文臣不过分理文移，治粮饷而已。正统初，西
卤弗靖，始命兵部尚书王骥提督诸军，据总兵官任
礼、蒋贵上讨平，而陕西右都御史王文、陈鉴分岁镇
守，然实未尝合三镇而归一总督也。成化初，满政据
石城叛，诏左副都御史项忠总全陕三边兵讨之。已，
诏右都御史王越、右副都御史马文升总兵如之。然
有事而置，事已则革，不为恒也。弘治十年，始起王越
以太子太保、左都御史总制《御火筛》。十一年。二十五
年，秦纮以户部尚书守如越，自是定矣。嘉靖十九年
避“制”字，改总督。